Rikunarita-ORG/Wikinium huggingface dataset:
# โอลิมเปียด

สนามกีฬาที่เมืองโบราณ โอลิมเปีย
**โอลิมเปียด** (กรีก: Ὀλυμπιάς, *Olympiás*) เป็นช่วงระยะเวลา 4 ปี โดยเฉพาะอย่างยิ่งช่วงเวลาที่เกี่ยวข้องกับกีฬาโอลิมปิกโบราณ และ กีฬาโอลิมปิกในยุคปัจจุบัน

แม้ว่ากีฬาโอลิมปิกโบราณจะถือกำเนิดขึ้นในช่วงยุคอาร์เคอิกของกรีก แต่ในระยะแรกยังไม่มีการจัดลำดับโอลิมเปียดอย่างเป็นระบบ จนกระทั่งถึงสมัยของฮิปเปียส จึงเริ่มมีการรวบรวมรายชื่อโอลิมเปียดอย่างต่อเนื่อง และต่อมาใน ยุคเฮลเลนิสติก เอโฟรัส เป็นผู้ใช้การแข่งขันโอลิมปิกครั้งแรกที่มีการบันทึกไว้เป็นจุดเริ่มต้นทางปฏิทิน

นักเขียนในสมัยโบราณเห็นพ้องกันว่ามีการแข่งขันโอลิมปิกจัดขึ้นก่อนหน้าการแข่งขันวิ่งที่โคโรอีบัสเป็นผู้ชนะ แต่มีความเห็นไม่ตรงกันเกี่ยวกับจำนวนครั้ง ตามขนบที่กำหนดไว้ ชัยชนะของโคโรอีบัสถูกกำหนดให้อยู่ในช่วงเวลาที่เทียบเท่ากับฤดูร้อนของปี 776 ปีก่อนคริสตกาล ตามปฏิทินจูเลียนแบบย้อนหลัง และถือเป็นปีที่ 1 ของโอลิมเปียดที่ 1 ส่วนโอลิมเปียดที่ 2 เริ่มต้นพร้อมกับการแข่งขันครั้งถัดไปในฤดูร้อนของปี 772 ปีก่อนคริสตกาล

ดังนั้น สำหรับค่า N ที่น้อยกว่า 195 โอลิมเปียดที่ N จะถือว่าเริ่มต้นในปี WIKINIUM\_MATH\_PH\_0  ปีก่อนคริสตกาล และสิ้นสุดลงในอีกสี่ปีต่อมา ส่วนสำหรับค่า N ที่มากกว่าหรือเท่ากับ 195 โอลิมเปียดที่ N จะเริ่มต้นในปี ค.ศ.  WIKINIUM\_MATH\_PH\_2 และสิ้นสุดลงในอีกสี่ปีต่อมา จากการคำนวณโดยการขยายค่า จะได้ว่าปีที่ 2 ของโอลิมเปียดที่ 701 จะเริ่มต้นขึ้นโดยประมาณราววันที่ 2 สิงหาคม ค.ศ. 2026

สำหรับกีฬาโอลิมปิกยุคปัจจุบัน โอลิมเปียดหมายถึงช่วงเวลา 4 ปีที่เริ่มต้นในวันที่ 1 มกราคมของปีที่มีการจัดกีฬาโอลิมปิกฤดูร้อน ดังนั้น โอลิมเปียดที่ 1 เริ่มต้นเมื่อวันที่ 1 มกราคม ค.ศ. 1896 โอลิมเปียดที่ 2 เริ่มต้นเมื่อวันที่ 1 มกราคม ค.ศ. 1900 และดำเนินต่อเนื่องเช่นนี้ไป โดยโอลิมเปียดที่ 33 เริ่มต้นเมื่อวันที่ 1 มกราคม ค.ศ. 2024 เนื่องจาก ปฏิทินจูเลียน และ ปฏิทินเกรกอเรียน เปลี่ยนจากปี 1 ปีก่อนคริสตกาล ไปเป็นปี ค.ศ. 1 โดยตรง วงรอบของโอลิมเปียดในยุคปัจจุบันจึงนำหน้าวงรอบของโอลิมเปียดในยุคโบราณอยู่หนึ่งปี

## อ้างอิง

* Bickerman, Elias J (1980), *Chronology of the Ancient World (Aspects of Greek & Roman Life)* (2nd sub ed.), Ithaca, NY: Cornell University Press, ISBN 978-0-8014-1282-0

## แหล่งขัอมูลอื่น

* "Olympiad" . *สารานุกรมบริแทนนิกา* (ภาษาอังกฤษ). Vol. 20 (11th ed.). 1911.
* Chris Bennett, The Olympiad System, on *tyndalehouse.com*
* Valerie Vaughan, The Origin of the Olympics: Ancient Calendars and the Race Against Time (2002) on OneReed.com, an astrologically-oriented site.
* Hellenic Month Established Per Athens
# เคลวิน

| เคลวิน |
| --- |
| เทอร์มอมิเตอร์ที่มีเครื่องหมายเป็นองศาเซลเซียสและเคลวิน |
| ข้อมูลทั่วไป |
| ระบบการวัด | ระบบหน่วยวัดระหว่างประเทศ (SI) |
| เป็นหน่วยของ | อุณหภูมิ |
| สัญลักษณ์ | K  |
| ตั้งชื่อตาม | วิลเลียม ทอมสัน บารอนเคลวินที่ 1 |
| การแปลงหน่วย
  |
| *1 K ใน ...* | *... มีค่าเท่ากับ ...* |
|  |
|    หน่วยเอสไอ |     WIKINIUM\_MATH\_PH\_0  − 273.15 °C |
|    หน่วยอังกฤษ/ธรรมเนียมสหรัฐ |    1.8 (  WIKINIUM\_MATH\_PH\_1  − 273.15) + 32 °F |
|    องศาสัมบูรณ์อังกฤษ/สหรัฐ |    1.8  WIKINIUM\_MATH\_PH\_2  °Ra |

**เคลวิน** (อังกฤษ: *kelvin*, สัญลักษณ์: **K**) เป็นหน่วยวัดอุณหภูมิหนึ่ง และเป็นหน่วยพื้นฐานหนึ่งในเจ็ดของระบบเอสไอ นิยามให้เท่ากับ 1/273.16 เท่าของอุณหภูมิเทอร์โมไดนามิกของจุดสามสถานะของน้ำ เคลวินตั้งชื่อเพื่อเป็นเกียรติแต่นักฟิสิกส์และวิศวกรชาวอังกฤษ วิลเลียม ทอมสัน บารอนที่หนึ่งแห่ง เคลวิน (William Thomson, 1st Baron Kelvin) ซึ่งชื่อบรรดาศักดิ์นี้ตั้งตามชื่อ แม่น้ำเคลวิน อีกทีหนึ่ง แม่น้ำสายนี้ตัดผ่านมหาวิทยาลัยกลาสโกว์ สกอตแลนด์

เคลวิน เป็นหน่วยของหน่วยวัดอุณหภูมิหนึ่ง ที่ลอร์เควิน ได้พัฒนาคิดสเกลขึ้นใหม่ โดยหาความสัมพันธ์ระหว่างอุณหภูมิและความเร็วของอิเล็กตรอนที่เคลื่อนที่รอบนิวเคลียส โดยสังเกตว่าถ้าให้ความร้อนกับสสารมากขึ้น อิเล็กตรอนจะมีพลังงานมากขึ้น ทำให้เคลื่อนที่มีความเร็วมากขึ้น ในทางกลับกันถ้าลดความร้อนให้กับสสาร อิเล็กตรอนก็จะมีพลังงานน้อยลง ทำให้การเคลื่อนที่ลดลง และถ้าสามารถลดอุณหภูมิลงจนถึงจุดที่อิเล็กตรอนหยุดการเคลื่อนที่ ณ จุดนั้น จะไม่มีอุณหภูมิหรือพลังงานในสสารเลย และจะไม่มีการแผ่รังสีความร้อนจากวัตถุ จึงเรียกอุณหภูมิ ณ จุดนี้ว่า ศูนย์สัมบูรณ์ (0 K)

## อุณหภูมิของสี

เคลวินมักใช้เป็นมาตรวัดของอุณหภูมิสีของแหล่งกำเนิดแสง อุณหภูมิของสีอยู่บนหลักการที่ว่าวัตถุดำจะเปล่งแสงที่มีการกระจายความถี่ที่เป็นลักษณะเฉพาะของอุณหภูมิของมัน วัตถุสีดำที่อุณหภูมิต่ำกว่าประมาณ 4000 K จะมีสีแดงและถ้าสูงกว่า 7500 K จะออกสีน้ำเงิน สีของอุณหภูมิมีความสำคัญในด้านของการฉายภาพ และ การถ่ายภาพ ซึ่งอุณหภูมิของสีประมาณ 5600 K จำเป็นสำหรับฟิล์มถ่ายรูปในตอนเช้า ในดาราศาสตร์ การแบ่งแยกดวงดาว ของดาวและสถานที่บน แผนภาพของแฮร์ทสชปรุง–รัสเซลล์ ส่วนนึงขึ้นอยู่กับอุณหภมิพื้นผิวของพวกดาว ซึ่งเรียกกันว่า อุณหภูมิยังผล ยกตัวอย่าง เช่น ชั้นโฟโตสเฟียร์ของ ดวงอาทิตย์ มี อุณหภูมิยังผล ประมาณ 5778 K

กล้องดิจิทัล และ โปรแกรมรูปภาพส่วนใหญ่ใช้ อุณหภูมิของสีในหน่วย เคลวิน ใน การแก้ไข (edit) และ เซ็ทอัพเมนู (setup menus) หลักการอย่างง่ายๆคือ ยิ่งสีที่มีอุณหภูมิสูง จะสามารถสร้างรูปภาพที่มีเฉดสีของ สีขาวและสีน้ำเงินสดขึ้น หากอุณหภูมิของสีลดลงจะส่งผลให้รูปภาพมีสีแดงเป็นสีเด่น "สีอุ่น"
# สำนักงานชั่งตวงวัดระหว่างประเทศ

สำนักงานชั่งตวงวัดระหว่างประเทศ
ฝรั่งเศส: Bureau international des poids et mesures|  |
| ประเทศสมาชิกอนุสัญญาเมตริก |
|  |
| ชื่อย่อ | BIPM |
| คําขวัญ | ΜΕΤΡΩ ΧΡΩ ("Use the measure") |
| ก่อตั้ง | 20 พฤษภาคม 1875 (1875-05-20) |
| ประเภท | องค์การระหว่างประเทศ |
| ที่ตั้ง | * แซฟวร์, ฝรั่งเศส
 |
| ภูมิภาคที่รับผิดชอบ  | ทั่วโลก |
| สมาชิก  |
61 ประเทศ
* อาร์เจนตินา
* ออสเตรเลีย
* ออสเตรีย
* เบลเยียม
* บราซิล
* บัลแกเรีย
* แคนาดา
* ชิลี
* โคลอมเบีย
* โครเอเชีย
* เช็กเกีย
* เดนมาร์ก
* เอกวาดอร์
* อียิปต์
* ฟินแลนด์
* ฝรั่งเศส
* เยอรมนี
* กรีซ
* ฮังการี
* อินเดีย
* อินโดนีเซีย
* อิหร่าน
* อิรัก
* ไอร์แลนด์
* อิสราเอล
* อิตาลี
* ญี่ปุ่น
* คาซัคสถาน
* เคนยา
* ลิทัวเนีย
* มาเลเซีย
* เม็กซิโก
* มอนเตเนโกร
* โมร็อกโก
* เนเธอร์แลนด์
* นิวซีแลนด์
* นอร์เวย์
* ปากีสถาน
* จีน
* โปแลนด์
* โปรตุเกส
* โรมาเนีย
* รัสเซีย
* ซาอุดีอาระเบีย
* เซอร์เบีย
* สิงคโปร์
* สโลวาเกีย
* สโลวีเนีย
* เกาหลีใต้
* แอฟริกาใต้
* สเปน
* สวีเดน
* สวิตเซอร์แลนด์
* ไทย
* ตูนิเซีย
* ตุรกี
* ยูเครน
* สหรัฐอาหรับเอมิเรตส์
* สหราชอาณาจักร
* สหรัฐ
* อุรุกวัย
 |
| ภาษาทางการ | ฝรั่งเศส และ อังกฤษ |
| ผู้อำนวยการ | Martin Milton |
| เว็บไซต์ | www.bipm.org |

**สำนักงานชั่งตวงวัดระหว่างประเทศ** (อังกฤษ: *International Bureau of Weights and Measures*, ฝรั่งเศส: *Bureau international des poids et mesures* ย่อ **BIPM** เบอีเปแอม หรือบีไอพีเอ็ม) เป็นองค์กรระหว่างประเทศว่าด้วยมาตรฐานหน่วยชั่งตวงวัด จัดตั้งขึ้นตามอนุสัญญาเมตริก เมื่อวันที่ 20 พฤษภาคม พ.ศ. 2418 สำนักงานฯ มีหน้าที่ดูแลตรวจสอบให้มาตรฐานหน่วยวัดเอสไอ (หรือแอ็สอีในภาษาฝรั่งเศส) มีความถูกต้องแม่นยำทั่วโลก โดยเฉพาะอย่างยิ่งในประเทศสมาชิก นอกจากนี้ยังมีหน้าที่ศึกษาวิจัย ให้คำปรึกษา สอบเทียบ และรักษามาตรฐานการวัดให้ถูกต้องแม่นยำ เช่น มาตรฐานมวลหนึ่งกิโลกรัม นอกจากนี้สำนักงานฯ ยังมีหน้าที่รักษาเวลาสากลเชิงพิกัดให้เป็นค่าถูกต้องเพียงค่าเดียวด้วย

ในชั้นแรก สำนักงานฯ มีประเทศสมาชิกทั้งหมด 17 ประเทศ ได้แก่ อาร์เจนตินา ออสเตรียฮังการี เบลเยียม บราซิล เดนมาร์ก ฝรั่งเศส เยอรมนี เปรู โปรตุเกส รัสเซีย สเปน สหราชอาณาจักรสวีเดนและนอร์เวย์ สมาพันธรัฐสวิส ตุรกี สหรัฐอเมริกา และเวเนซุเอลา ต่อมาประเทศไทยได้เข้าเป็นสมาชิกขององค์กรนี้ตั้งแต่ปี พ.ศ. 2455 มาจนถึงปัจจุบัน

สำนักงานฯ มีที่ตั้งที่คฤหาสน์เบรอเตยล์ (Pavillon de Breteuil) ตำบลแซฟวร์ จังหวัดโอดแซน ด้านตะวันตกของกรุงปารีส

## หมายเหตุและอ้างอิง

### หมายเหตุ

### อ้างอิง
# ภาพยนตร์สยองขวัญ

**ภาพยนตร์สยองขวัญ** (อังกฤษ: *Horror film*) เป็นภาพยนตร์ที่มุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ ภาพยนตร์เหล่านี้มักใช้วิธีการสร้างฉากที่ทำให้ตกใจ ด้วยการใช้สิ่งที่เกี่ยวข้องกับความตายหรือสิ่งที่เหนือธรรมชาติ จึงมักมีความคาบเกี่ยวกันกับความเป็นแฟนตาซีกับนิยายวิทยาศาสตร์ ความน่ากลัวเหล่านี้ยังใช้สิ่งกระตุ้นเช่นดนตรีสร้างความตื่นเต้นกระตุกอารมณ์

ภาพยนตร์สยองขวัญมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับการเจ็บป่วย ฆาตกรต่อเนื่อง โรคระบาด อุบัติเหตุ การฆ่าตัวตาย และลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน

## อ้างอิง

## หนังสืออ่านเพิ่ม

* Dixon, Wheeler Winston. *A History of Horror.* (Rutgers University Press; 2010), ISBN 978-0813547961.
* Steffen Hantke, ed. *American Horror Film: The Genre at the Turn of the Millennium* (University Press of Mississippi; 2010) 253 pages. Topics include the subgenres of the teenage-horror, serial-killer, zombie, and spiritual-horror film.
* Dracula's Daughter, by Philip J. Riley. Albany, 2009. BearManor Media. ISBN 1-59393-475-0.
* *Dario Argento* by James Gracey, Kamera Books, 2010, ISBN 978-1-84243-318-8
* *John Carpenter*, by Colin Odell & Michelle Le Blanc, Kamera Books, 2010, ISBN 978-1-84243-338-6
* *George A. Romero*, by Tom Fallows & Curtis Owen, Pocket Essential, 2008, ISBN 978-1-84243-282-2

## แหล่งข้อมูลอื่น

* IMDb Entry on Best/Worst "Horror" Titles เก็บถาวร 2012-07-21 ที่ เวย์แบ็กแมชชีน
* Horror Film Bibliography (via UC Berkeley)
* Chinese Horror Movies เก็บถาวร 2010-05-24 ที่ เวย์แบ็กแมชชีน
* British Horror Films
* Horror Movies Central เก็บถาวร 2021-03-08 ที่ เวย์แบ็กแมชชีน
* HorrorElite.com Find everything about Horror เก็บถาวร 2010-11-29 ที่ เวย์แบ็กแมชชีน
# คาทอลิก

**คาทอลิก** (อังกฤษ: *Catholic* มาจากภาษากรีกคำว่า καθολικός) แปลว่า สากล ทั่วไป เป็นรูปแบบหนึ่งในศาสนาคริสต์ ที่มีแนวศรัทธา เทววิทยา หลักความเชื่อ พิธีกรรม จริยศาสตร์ จิตวิญญาณ พฤติกรรม เป็นลักษณะเฉพาะของตน ตลอดจนประชากรในนิกายนั้น

คำว่า**คาทอลิก** มีความหมายโดยสรุปได้ 3 อย่าง คือ

* หมายถึง คริสตจักรโรมันคาทอลิกโดยเฉพาะ ซึ่งเป็นคริสตจักรที่มีพระสันตปาปาเป็นผู้นำ มีศาสนิกชนประมาณ 1 พันล้านคนทั่วโลก
* หมายถึง นิกายในศาสนาคริสต์ ที่เรียกตนเองว่าคาทอลิกโดยรวม เช่น คริสตจักรโรมันคาทอลิก คริสตจักรคาทอลิกเก่า คริสตจักรคาทอลิกแห่งอัครทูต เป็นต้น
* หมายถึง คุณสมบัติด้านความเป็นสากลของคริสตจักร คือเป็นประชาคมของผู้ที่เชื่อและยอมรับว่าพระเยซูเป็นพระผู้ไถ่ โดยไม่ได้หมายถึงการเชื่อตามคำสอนของโรมันคาทอลิก

## ดูเพิ่ม

* คริสตจักร
* นิกายในศาสนาคริสต์

## อ้างอิง

## แหล่งข้อมูลอื่น

* เว็บไซต์อัครสังฆมณฑลกรุงเทพฯ
# สารคดีล้อเลียน

**สารคดีล้อเลียน**, **สารคดีเทียม** หรือ **สารคดีปลอม** (อังกฤษ: *mockumentary* เป็นคำผสมระหว่าง mock กับ documentary) เป็นรูปแบบหนึ่งของภาพยนตร์หรือรายการโทรทัศน์ที่มีเรื่องราวเกี่ยวกับเหตุการณ์ที่แต่งขึ้นมา แต่นำเสนอในรูปแบบของสารคดี

งานสร้างมักใช้การวิเคราะห์หรือคำวิจารณ์ต่อเหตุการณ์และประเด็นโดยใช้สภาพแวดล้อมที่แต่งขึ้นมา หรือล้อเลียนในรูปแบบสารคดี สารคดีล้อเลียนมักจะมีเรื่องราวตลก เป็นการล้อเลียนให้เกินจริง อย่างไรก็ตาม สารคดีเทียมจะไม่ใช่ละครกึ่งสารคดี (docudrama) ซึ่งเป็นรูปแบบหนึ่งของเทคนิคทางด้านละครที่ผสมผสานองค์ประกอบสารคดีเข้ากับเหตุการณ์จริง

สารคดีล้อเลียนมักนำเสนอในรูปแบบสารคดีทางประวัติศาสตร์ โดยใช้บี-โรลล์และมีผู้ประกาศข่าวอภิปรายเกี่ยวกับเหตุการณ์ในอดีต หรือรูปแบบ cinéma vérité ที่ตามติดบุคคลที่ผ่านเหตุการณ์ต่าง ๆ มา ตัวอย่างแรก ๆ ของสารคดีประเภทนี้ คือ "Swiss Spaghetti Harvest" ออกฉายในวันเมษาหน้าโง่ทางโทรทัศน์อังกฤษ ในรายการ *Panorama* เมื่อปี ค.ศ. 1957

คำว่า "mockumentary" ถือกำเนิดขึ้นมาในคริสต์ทศวรรษ 1960 และเป็นที่รู้จักขึ้นมาในช่วงกลางคริสต์ทศวรรษ 1980 เมื่อออกฉายภาพยนตร์เรื่อง *This Is Spinal Tap* กำกับโดยร็อบ ไรเนอร์ ที่ใช้คำนี้ในบทสัมภาษณ์อธิบายถึงหนังเรื่องนี้

## อ้างอิง
# เสี้ยวชีวิต

**สไลซ์ออฟไลฟ์** หรือ **เสี้ยวชีวิต** หรืออีกนัยหนึ่งคือ **ชีวิตประจำวัน** (อังกฤษ: Slice of life) เป็นการสร้างภาพหรือความบันเทิงที่เน้นในประสบการณ์ที่ธรรมดาในศิลปะและความบันเทิงในการแสดงละคร เช่น การเลียนแบบธรรมชาติในภาษาวรรณกรรม เป็นเทคนิคการเล่าเรื่องที่มีลำดับเหตุการณ์ และมักจะมีการจบที่ไม่แน่นอน

## อนิเมะและมังงะ

ในอนิเมะและมังงะเป็นเรื่องราวที่ไม่มีองค์ประกอบแห่งความน่าจะเป็น ซึ่งเกิดขึ้นในสถานการณ์ที่รู้จัก โดยสถานที่ประจำวันที่บ่งบอก เช่น โรงเรียนมัธยมในชุมชน และเน้นไปที่ความสัมพันธ์ระหว่างมนุษย์ซึ่งมักเป็นความสัมพันธ์ที่มีลักษณะโรแมนติก ประเภทนี้ให้ความสำคัญกับ การสร้างความผูกพันทางอารมณ์กับตัวละคร ความนิยมของอนิเมะแนวนี้ เริ่มเพิ่มขึ้นในช่วงกลางของทศวรรษ 1980 มาซายูกิ นิชิดะ เขียนว่า อนิเมะและมังงะแนว สไลซ์ ออฟ ไลฟ์ ก็ยังสามารถมีส่วนผสมของโลกแฟนตาซี บางครั้งถูกใช้เป็นเครื่องมือเพื่อแสดง ความเป็นจริง ของมนุษย์ภายใต้เงื่อนไขที่เป็นไปได้บางสิ่ง หนังสือ Understanding Manga and Anime ของ Robin E. Brenner ปี ค.ศ. 2007 กล่าวว่า ในอนิเมะและมังงะ สไลซ์ ออฟ ไลฟ์ เป็นประเภทที่มีลักษณะเหมือนกับเป็นประเภทที่คล้ายกับเรื่องประโลมโลกมากกว่าละคร โดยมี เนื้อหาไร้สาระเนื่องจากมีเหตุการณ์ดราม่าและตลกจำนวนมาก ในช่วงเวลาอันสั้นมาก ผู้เขียนเปรียบเทียบกับละครวัยรุ่นเช่น Dawson's Creek หรือ The OC ประเภทนี้ครองตลาดมังงะญี่ปุ่นเป็นส่วนใหญ่ และมักจะเน้นไปที่ความสัมพันธ์ในโรงเรียนและความสัมพันธ์ระหว่างบุคคล

หนึ่งในประเภทย่อยของ สไลซ์ ออฟ ไลฟ์ ในอนิเมะและมังงะคือ kūki-kei (空気系,"air type") หรือ nichijō-kei (日常系, "everyday type") ในประเภทนี้ รายละเอียดเกี่ยวกับความสัมพันธ์ที่ลึกซึ้งหรือความสัมพันธ์โรแมนติกที่เต็มรูปแบบถูกลบทิ้งอย่างตั้งใจจากเรื่อง เพื่อเล่าเรื่อมีน้ำหนักเบาและไม่จริงจัง โดยเน้นไปที่ชีวิตประจำวันและการสนทนาของตัวละครสาวสวย ขึ้นอยู่กับ ความเฉพาะเจาะจงของสถานที่ และความรู้สึกอบอุ่นและสุขสบายของชีวิตประจำวัน ประเภท นิจิโจ-เคอิ เกิดขึ้นจากมังงะประเภท ยอนโคมะ เช่น โรงเรียนป่วนนักเรียนเป๋อ, เค-อง! ก๊วนดนตรีแป๋วแหวว และ หอป่วนก๊วนตัวแสบ Yamamura อ้างว่า การเพิ่มความนิยมของประเภทย่อยนี้ในช่วงครึ่งคนึงของทศวรรษ 2000 ทำให้การท่องเที่ยวมีความนิยมมากขึ้นไปยังสถานที่ท่องเที่ยวที่ปรากฏในอนิเมะ

## อ้างอิง

## แหล่งข้อมูลอื่น

* "Film View; Mining the Eloquence of Ordinary People" by Vincent Canby. *The New York Times*, December 3, 1989
# ภาพยนตร์เรือดำน้ำ

ฉากที่คับแคบและเต็มไปด้วยอุปกรณ์ของภาพยนตร์เรือดำน้ำ (*ดาส โบท* ค.ศ. 1981)
**ภาพยนตร์เรือดำน้ำ** เป็นภาพยนตร์สงครามแนวย่อยที่เนื้อเรื่องส่วนใหญ่เวียนวนเกี่ยวกับเรือดำน้ำใต้พื้นผิวมหาสมุทร โดยทั่วไปแล้ว ภาพยนตร์แนวย่อยนี้จะเน้นไปที่เรือดำน้ำขนาดเล็ก แต่ลูกเรือมีความมุ่งมั่นตั้งใจที่ต่อสู้กับเรือดำน้ำของศัตรูหรือเรือนักล่าเรือดำน้ำ หรือกับปัญหาอื่น ๆ ตั้งแต่ข้อพิพาทระหว่างลูกเรือ, ภัยคุกคามจากการก่อการร้าย, การถล่มของเครื่องจักรที่คุกคามชีวิต หรือความยากลำบากในชีวิตประจำวันของการใช้ชีวิตบนเรือดำน้ำ

บทละครแนวนี้แสดงถึงความตึงเครียดทางจิตใจของลูกเรือของเรือดำน้ำและศัตรูที่มองไม่เห็น ซึ่งบ่งบอกได้จากภาพเสียงที่อาจมีการระเบิด, การปิงของโซนาร์, เสียงดังเอี๊ยดอ๊าดของตัวเรือดำน้ำภายใต้แรงดันสุดขีด, สัญญาณเตือนสั่งให้เรือดำน้ำดำน้ำ และสัญญาณเสียงขู่ของใบพัดเรือพิฆาตหรือตอร์ปิโดที่กำลังใกล้เข้ามา

มีการสร้างภาพยนตร์ประมาณ 150 เรื่องในแนวเรือดำน้ำระหว่างปี ค.ศ. 1910 ถึง 2010 ซึ่งแสดงให้เห็นถึงเรือดำน้ำในเรื่องราวที่ค่อนข้างสมจริงเกี่ยวกับสงครามโลกครั้งที่หนึ่ง, สงครามโลกครั้งที่สอง หรือสงครามเย็น หรือสถานการณ์สมมติและมีความเป็นแฟนตาซีทั้งหมด

## ลักษณะเฉพาะ

ภาพยนตร์เรือดำน้ำมีอรรถศาสตร์และวากยสัมพันธ์เฉพาะของตนเอง, การสร้างแนวภาพยนตร์ที่เกี่ยวข้องกับการสงครามเรือดำน้ำโดยเฉพาะ องค์ประกอบที่โดดเด่นในแนวนี้คือซาวด์แทร็ก ที่พยายามดึงอารมณ์และความขัดแย้งใต้ท้องทะเลกลับบ้าน ตัวอย่างเช่น ใน*ดาส โบท* ปี ค.ศ. 1981 การออกแบบเสียงทำงานร่วมกับรูปแบบภาพยนตร์ที่มีความยาวหลายชั่วโมงเพื่อแสดงให้เห็นถึงการแสวงหาที่ยาวนานกับลูกระเบิดน้ำลึก และตามที่นักวิจารณ์ ลินดา มาเรีย โคลเดา เขียน

> ครั้งแล้วครั้งเล่า ที่ภัยคุกคามของคลื่นเสียงปิง [โซนาร์] นั้นหมายถึง [ลูกเรือ] กำลังบอกว่ามีศัตรูเคลื่อนมาอย่างหมดหนทาง
>
>

## อ้างอิง

## แหล่งข้อมูลอื่น

* "Submarines in the Movies and TV". *SubmarineSailor.com*. สืบค้นเมื่อ 2006-03-01.
* "Submarine Movies List A-Z". *SubmarineMovies.com*. คลังข้อมูลเก่าเก็บจากแหล่งเดิมเมื่อ 2008-12-22. สืบค้นเมื่อ 2009-07-07.
* "The greatest submarine-movie base in the Internet (in russian)". *PodLodKino*. สืบค้นเมื่อ 2010-08-13.
# เซเน็ง

**มังงะเซเน็ง** (青年漫画 (*Seinen manga*)) เป็นแนวการ์ตูนญี่ปุ่นที่เน้นกลุ่มผู้ชายอายุ 18-25 ปีเป็นกลุ่มเป้าหมายหลัก มีเนื้อหาที่หลากหลาย เช่น แนวทดลอง แนวเน้นความน่ารักของตัวละครเป็นจุดขาย ด้วยเหตุนี้การ์ตูนแนวเซเน็งหลายเรื่องจึงถูกจัดอยู่ในกลุ่มโชโจะ (少女漫画 (*Shōjo Manga*)) และโชเน็น (少年漫画 (*Shōnen manga*)) ด้วย

การที่จะบอกว่าการ์ตูนเรื่องใดเป็นการ์ตูนเซเน็งคือการดูว่าตัวอักษรคันจิเป็นตัวอะไร ถ้ามีกำกับส่วนมากจะเป็นแนวเซเน็ง ถ้าไม่มีแสดงว่าการ์ตูนเรื่องนั้นมีเป้าหมายเป็นกลุ่มอื่น การดูนิตยสารที่ตีพิมพ์ก็เป็นอีกวิธีหนึ่ง โดยนิตยสารการ์ตูนที่ขึ้นต้นชื่อด้วยคำว่า "ยัง" (young) คือ ต่ำกว่า 16 ห้ามอ่าน มักจะเป็นนิตยสารการ์ตูนเซเน็ง เช่น ยังจัมป์ ยังแอนิมอล เป็นต้น นิตยสารการ์ตูนเซเน็ง อื่น ๆ ที่มีชื่อเสียง ได้แก่ อุลตร้าจัมป์ อาฟเตอร์นูน และบิ๊กคอมิก

เทียบกับผู้หญิงเป็นโจเซ (ผู้หญิงวัยผู้ใหญ่) และโชโจะ (เด็กผู้หญิงและวัยรุ่นหญิง)

## รายชื่อการ์ตูนญี่ปุ่นแนวเซเน็ง

* *โอ้เทพธิดา*
* *ชุลมุนวุ่นรักเทพพิทักษ์จากจันทรา*
* *กันสึ*
* *โกสท์อินเดอะเชลล์*
* *คะมิจุ!*
* *ซีปัง*
* *ดิจิทัล เลดี้* *(โชบิทส์)*
* *ทเวนตี้เซนจูรี่บอย*
* *เบอร์เซิร์ก*
* *บ้านนี้ต้องมีเหมียว*
* *เพชฌฆาตไซบอร์ก*
* *มอนสเตอร์*
* *วิหคเพลิงฮิโนโตริ*
* *ยามเมื่อเหล่าจักจั่นกรีดร้อง*
* *สอนนักรักซะ*
* *สตราทอสโฟร์*
* *สึซึมิยะ ฮารุฮิ*
* *อากิร่า ไม่เหมือนคน*
* *อิจิโกะ มาชิมาโระ*
* *อินิเชียล ดี*
* *อีวานเกเลียน*
* *XXXโฮลิค*
* *ชานะ นักรบเนตรอัคคี*
* *Hidamari Sketch*
* *ผ่าพิภพไททัน*
* *โตเกียวกูล*
* คณะประพันธกรจรจัด
* *สงครามผงาดบัลลังก์จิ๋นซี*
* เกิดใหม่เป็นลูกโอชิ
# หนังทุนต่ำ

**หนังทุนต่ำ** เป็นหนังที่ถ่ายทำโดยทุนสร้างที่จำกัด โดยมากผู้กำกับไร้ชื่อ มักจะสร้างหนังทุนต่ำเนื่องจากขาดเงินทุนจากสตูดิโอ ที่ไม่ยินยอมให้เงินทุนสำหรับภาพยนตร์เนื่องจากอาจเห็นว่าหนังจะไม่ประสบความสำเร็จ

เป็นการยากที่จะระบุว่าเงินเท่าใดถึงจะเป็นหนังทุนต่ำ คำว่าหนังทุนต่ำ นั้นแตกต่างกันไปตามแต่ละประเทศและแนวของหนัง ตัวอย่างเช่น ภาพยนตร์ตลก ทุนสร้าง 20 ล้านดอลลาร์สหรัฐถือว่าเป็นหนังทุนสร้างปานกลาง แต่หากเป็นหนังแอ็กชันแล้วด้วยจำนวนเท่านี้ถือเป็นหนังทุนสร้างต่ำ

## หนังทุนต่ำที่เป็นที่รู้จัก

หนังทุนต่ำที่ประสบความสำเร็จมากที่สุดคือ หนังในปี 1999 เรื่อง *The Blair Witch Project* ที่มีทุนสร้างที่ $22,000 ดอลลาร์สหรัฐ แต่ทำรายได้ไป $248 ล้านดอลลาร์สหรัฐทั่วโลก ถือเป็นสัดส่วนของทุนสร้างต่อรายได้สูงที่สุด ในประวัติศาสตร์วงการภาพยนตร์อเมริกัน หลังจากนั้นยังมีการออกหนังสือ วิดีโอสามภาค และภาคต่อที่ประสบความสำเร็จน้อยกว่า ภาพยนตร์ที่ประสบความสำเร็จอีกเรื่องหนึ่งคือ *Deep Throat* หนังที่สร้างในปี 1972 ที่มีทุนสร้างเพียง $22,500 ดอลลาร์สหรัฐ มีการอ้างว่าทำรายได้กว่า $600 ล้านดอลลาร์สหรัฐ แต่รายได้นี้ก็ถูกปฏิเสธไปเนื่องจากดูไม่สมจริง

*Napoleon Dynamite* มีทุนสร้าง $400,000 ดอลลาร์สหรัฐ ทำรายได้เกือบ $50 ล้านดอลลาร์สหรัฐ

ภาพยนตร์อย่าง *Juno* ที่มีทุนสร้าง $6.5 ล้านเหรียญและทำรายได้ไปกว่า $230 ล้านดอลลาร์สหรัฐทั่วโลก และ *สลัมด็อก มิลเลียนแนร์ คำตอบสุดท้าย...อยู่ที่หัวใจ* มีทุนสร้าง $15 ล้านดอลลาร์สหรัฐแต่ทำรายได้ $244 ล้านดอลลาร์สหรัฐ ถือเป็นภาพยนตร์ที่ประสบความสำเร็จอย่างมาก

อีกเรื่องที่ประสบความสำเร็จคือ หนังทุนต่ำเรื่อง *Clerks* กำกับโดยเควิน สมิท *Clerks* มีทุนสร้างน้อยกว่า $27,000 ดอลลาร์สหรัฐ (โดยเงินส่วนใหญ่ไปลงที่เพลงประกอบภาพยนตร์ด้วยซ้ำ) แต่ประสบความสำเร็จอย่างดี
# แมดแม็กซ์

| แมดแม็กซ์ |
| --- |
| โปสเตอร์ |
| กำกับ | George Miller |
| บทภาพยนตร์ | * James McCausland
* George Miller
 |
| เนื้อเรื่อง | * George Miller
* Byron Kennedy
 |
| อำนวยการสร้าง | Byron Kennedy |
| นักแสดงนำ | * Mel Gibson
* Joanne Samuel
* Hugh Keays-Byrne
* Steve Bisley
* Tim Burns
* Roger Ward
 |
| กำกับภาพ | David Eggby |
| ตัดต่อ | * Tony Paterson
* Cliff Hayes
 |
| ดนตรีประกอบ | Brian May |
| บริษัทผู้สร้าง | Kennedy Miller Productions |
| ผู้จัดจำหน่าย | Roadshow Film Distributors |
| วันฉาย | * 12 เมษายน ค.ศ. 1979 (1979-04-12) (Australia)
* 21 มีนาคม ค.ศ. 1980 (1980-03-21) (United States)
 |
| ความยาว | 93 นาที |
| ประเทศ | ออสเตรเลีย |
| ภาษา | อังกฤษ |
| ทุนสร้าง | A$350,000–400,000 |
| ทำเงิน | US$100 million |

**แมดแม็กซ์** เป็นภาพยนตร์ประเภทดิสโทเปียที่สร้างในออสเตรเลีย กำกับการแสดงโดย จอร์จ มิลเลอร์ โดยมีเมล กิบสัน เป็นนักแสดงนำในสามภาคแรก ส่วนในภาคที่สี่ แสดงนำโดยทอม ฮาร์ดี แมดแม็กซ์เป็นภาพยนตร์ที่สร้างชื่อเสียงและทำรายได้มีกำไรมากที่สุดของออสเตรเลีย ที่ได้ถูกบันทึกไว้โดย กินเนสบุ๊คเวิลด์เร็คคอร์ด

## ภาพยนตร์

* *แมดเม็กซ์* (Mad Max) พ.ศ. 2522
* *แมดเม็กซ์ 2* (Mad Max 2) พ.ศ. 2524
* *แมดเม็กซ์ 3 โดมบันลือโลก* (Mad Max Beyond Thunderdome) พ.ศ. 2528
* *แมดเม็กซ์ : ถนนโลกันตร์* (Mad Max: Fury Road) พ.ศ. 2558

## ประวัติ

จอร์ช มิลเลอร์ มีอาชีพเป็นนายแพทย์ประจำห้องฉุกเฉิน ในเมืองซิดนีย์ ออสเตรเลีย เขาได้พบเห็นอุบัติเหตุมากมาย ประกอบกับเกิดวิกฤตน้ำมันโลกในปี พ.ศ. 2516 จึงเกิดแรงบันดาลใจที่จะสร้างภาพยนตร์แนวรุนแรง ที่สะท้อนให้เห็นความเป็นไปในแง่ลบต่อโลก เพื่อให้วัยรุ่นตระหนักในการป้องกันโลกไม่ให้เกิดสภาพการณ์ดังกล่าว ภาพยนตร์ได้สะท้อนให้เห็นความบัดซบของมนุษย์หลังจากที่เกิดวิกฤตสงครามนิวเคลียร์ โดยเฉพาะในแง่มุมของการแย่งชิงพลังงาน ในเรื่องคือน้ำมันเป็นต้น

## รถยนต์ที่ใช้

รถยนต์ของแม็กซ์ตัวเอกในเรื่องคือ รถยนต์ฟอร์ด รุ่น Falcon XB Sedan ปี 1974

## อ้างอิง
# ละครชุด (วิทยุและโทรทัศน์)

ในรายการโทรทัศน์และวิทยุ **ละครชุด** (อังกฤษ: serial) เป็นรายการที่มีโครงเรื่องต่อเนื่องซึ่งดำเนินไปตามลำดับตอนต่อตอน โดยทั่วไปแล้วละครชุดจะดำเนินเรื่องหลักที่ครอบคลุมทั้งฤดูกาลของรายการโทรทัศน์ หรือแม้กระทั่งตลอดทั้งซีรีส์ และบางครั้งก็มีภาคแยก ซึ่งทำให้แตกต่างจากรายการโทรทัศน์แบบตอนต่อตอนที่เน้นตอนเดียวจบ ละครน้ำเน่าเป็นรูปแบบดรามาชุดที่โดดเด่นที่สุดทั่วโลก ในสหราชอาณาจักร ละครชุดเรื่องแรก ๆ เป็นการดัดแปลงโดยตรงจากวรรณกรรมที่มีชื่อเสียง โดยมักประกอบด้วยตอนจำนวนไม่มาก

ละครชุดอาศัยการปกปิดธรรมชาติทั้งหมดของเรื่องราวและเปิดเผยองค์ประกอบในทีละตอน เพื่อกระตุ้นให้ผู้ชมติดตามชมทุกตอนเพื่อติดตามเนื้อเรื่อง บ่อยครั้งที่รายการเหล่านี้ใช้ส่วนสรุปเรื่องราวในตอนต้นและสถานการณ์ค้างคาที่ค้างคาในตอนท้ายของแต่ละตอน

ละครชุดจะแตกต่างจากละครโทรทัศน์แบบตอนต่อตอน โดยเนื้อเรื่องจะอาศัยรูปแบบที่เป็นอิสระและแยกจากกัน ละครโทรทัศน์แนวขั้นตอนมักจะเป็นแบบตอนต่อตอน บางครั้งอาจมีเนื้อเรื่องย่อยแบบต่อเนื่องด้วย

## อ้างอิง
# ความชื้น

**ความชื้น** (อังกฤษ: *humidity*) เป็นคำใช้เรียกปริมาณไอน้ำในอากาศ อย่างเป็นทางการ อากาศชื้นเป็นสารผสมระหว่างไอน้ำกับองค์ประกอบอื่นของอากาศ โดยความชื้นนิยามในแง่ของปริมาณน้ำในสารผสมนี้ เรียกว่า **ความชื้นสัมบูรณ์** ในการใช้ประจำวัน คำว่า "ความชื้น" มักหมายถึง **ความชื้นสัมพัทธ์**มากกว่า โดยแสดงเป็นร้อยละในการพยากรณ์อากาศและในเครื่องวัดความชื้นอากาศครัวเรือน ที่เรียกเช่นนี้เพราะเป็นการวัดความชื้นสัมบูรณ์ปัจจุบันเทียบกับค่าสูงสุด **ความชื้นจำเพาะ** (specific humidity) เป็นอัตราส่วนของปริมาณไอน้ำในสารผสมกับปริมาณอากาศทั้งหมด (อิงมวล) ปริมาณไอน้ำในสารผสมสามารถวัดได้โดยมวลต่อปริมาตรหรือเป็นความดันย่อย (partial pressure) ขึ้นอยู่กับการใช้

ในทางอุตุนิยมวิทยา ความชื้นบ่งชี้ความน่าจะเกิดหยาดน้ำฟ้า น้ำค้างหรือหมอก ความชื้นสัมพัทธ์ที่สูงลดประสิทธิภาพการหลั่งเหงื่อเพื่อลดอุณหภูมิร่างกาย เพราะไปลดอัตราการระเหยความชื้นจากผิวหนัง ปรากฏการณ์นี้คำนวณในรูปตารางดัชนีความร้อน ซึ่งใช้ระหว่างสภาพอากาศฤดูร้อน

นอกจากความชื้นในอากาศแล้ว **ความชื้น** (อังกฤษ: *moisture*) ยังหมายถึง การมีของเหลว โดยเฉพาะอย่างยิ่งน้ำ ตัวอย่างเช่น น้ำปริมาณน้อยอาจพบได้ในอากาศ ในอาหารและในผลิตภัณฑ์ทั้งหลาย
# แบตเตอร์ (การทำอาหาร)

แบตเตอร์บางสำหรับแพนเค้กอังกฤษ
**แบตเตอร์** (อังกฤษ: *batter*) เป็นส่วนผสมที่ใช้สำหรับการปรุงอาหาร ประกอบไปด้วยแป้งและของเหลวและอาจใส่ส่วนผสมอื่นๆ เช่น น้ำตาล เกลือ และสารช่วยให้ฟู แม้ว่าโดเป็นส่วนผสมระหว่างแป้งกับของเหลวเหมือนกัน แบตเตอร์จะแตกต่างจากโดตรงที่มีส่วนประกอบที่เป็นของเหลวมากกว่า แบตเตอร์มักจะมีเนื้อที่เหนียวข้นสามารถเทได้ และไม่สามารถนวดได้ แบตเตอร์มักถูกใช้สำหรับทำแพนเค้ก เค้กเนื้อบางเบา และใช้เคลือบอาหารทอด นอกจากนี้ยังใช้สำหรับขนมปังแบตเตอร์

## วิธีการทำ

แบตเตอร์หลายชนิดสามารถทำได้โดยการผสมแป้งแห้งกับของเหลว เช่น น้ำ นม หรือไข่ แบตเตอร์ยังสามารถทำได้โดยการแช่ธัญพืชในน้ำแล้วบดระหว่างเปียก บ่อยครั้งมักมีการใส่สารช่วยให้ฟู เช่น ผงฟู เพื่อเติมอากาศและทำให้ตัวแบตเตอร์ฟูขึ้นระหว่างปรุงอาหาร หรือสามารถนำมาหมักทั้งเพื่อให้ตัวแบตเตอร์ฟูและเพิ่มรถชาติอีกด้วย ในบางสูตรอาจใส่น้ำอัดลมหรือของเหลวอัดลมอื่นๆ เช่น เบียร์ เพื่อเติมอากาศแทน นอกจากน้ำแล้วยังสามารถใช้ของเหลวอื่น ๆ เช่น ไวน์ หรือสุราปรุงแต่ง เช่น กูราเซา บรั่นดี และมารัซชิโน

ความหนืดของแบตเตอร์มีตั้งแต่หนืดสูง (ติดบนช้อนที่หงายขึ้น) ไปจนถึงเหลว (คล้ายกับครีม เทหรือหยดจากช้อนได้) แบตเตอร์จะถูกนำไปผ่านความร้อน โดยปกติจะใช้การทอด อบ หรือนึ่ง เพื่อให้ส่วนผสมสุก และทำให้แป้งจับตัวกันเป็นเนื้อเดียวกัน แบตเตอร์อาจเป็นได้ทั้งแบบหวานหรือแบบเค็ม ซึ่งมักขึ้นอยู่กับการเติมน้ำตาลหรือเกลือลงไป (ในบางครั้งอาจเติมทั้งสองอย่าง) นอกจากนี้ยังสามารถเติมเครื่องปรุงอื่นๆ เช่น สมุนไพร เครื่องเทศ ผัก หรือผลไม้ลงในส่วนผสมได้

* แบตเตอร์สำหรับเครป
* แบตเตอร์กับช้อนแบตเตอร์
* แบตเตอร์สำหรับเอนเจลฟูดเค้กจากระยะใกล้

## อ้างอิง